CELEX: 62009CN0278
Language: et
Date: 2009-07-16 00:00:00
Title: Kohtuasi C-278/09: Eelotsusetaotlus, mille esitas Tribunal de grande instance de Paris (Prantsusmaa) 16. juulil 2009 — Olivier Martinez, Robert Martinez versus Société MGN Ltd.

12.9.2009   
            
            
               ET
            
            
               Euroopa Liidu Teataja
            
            
               C 220/29
            
         Eelotsusetaotlus, mille esitas Tribunal de grande instance de Paris (Prantsusmaa) 16. juulil 2009 — Olivier Martinez, Robert Martinez versus Société MGN Ltd.
   (Kohtuasi C-278/09)
   2009/C 220/56
   Kohtumenetluse keel: prantsuse
   
      Eelotsusetaotluse esitanud kohus
   
   Tribunal de grande instance de Paris
   
      Põhikohtuasja pooled
   
   
      Hagejad: Olivier Martinez, Robert Martinez
   
      Kostja: Société MGN Limited
   
      Eelotsuse küsimus
   
   Kas nõukogu 22. detsembri 2000. aasta määruse (EÜ) nr 44/2001 kohtualluvuse ja kohtuotsuste täitmise kohta tsiviil- ja kaubandusasjades (1) artiklit 2 ning artikli 5 lõiget 3 tuleb tõlgendada nii, et nendest tuleneb liikmesriigi kohtu pädevus isiklike õiguste rikkumise korral esitatud hagi arutamiseks, kui võimalik rikkumine seisneb teabe ja/või fotode avaldamises sellise äriühingu poolt väljaantaval veebilehel, mis asub teises liikmesriigis — või ka mõnes muus liikmeriigis peale esimesena nimetatud liikmesriigi:
   
               —
            
            
               vaid tingimusel, et seda veebilehte saab külastada esimesena nimetatud riigist või
            
         
               —
            
            
               üksnes juhul, kui kahjustava sündmuse ning esimesena nimetatud riigi territooriumi vahel on piisav, oluline ning tihe seos ning kas selle seose aluseks võib olla:
               
                           —
                        
                        
                           esimesena nimetatud liikmesriigist vaidlusalusele veebilehele absoluutselt või suhteliselt kõikide teiste sellele veebilehele tulenevate kontaktide maht,
                        
                     
                           —
                        
                        
                           isiklike õiguste rikkumist maksva paneva isiku või kõikide asjaomaste isikute elukoht või kodakondsus,
                        
                     
                           —
                        
                        
                           vaidlusaluse teabe levitamise keel või ükskõik milline muu asjaolu, millest võib tuletada veebilehe väljaandja tahet pöörduda eelkõige esimesena nimetatud riigi avalikkuse poole,
                        
                     
                           —
                        
                        
                           koht, kus kirjeldatud asjaolud aset leidsid ja/või kus on üles võetud arvutivõrku üles pandud fotod,
                        
                     
                           —
                        
                        
                           muud kriteeriumid?
                        
                     
         
      (1)  EÜT 2001, L 12, lk 1.